****

**ЧӐВАШ РЕСПУБЛИКИН**

**САККУНӖ**

**ЧӐВАШ РЕСПУБЛИКИН**

**"ЧӐВАШ РЕСПУБЛИКИН ТЕРРИТОРИЙӖНЧЕ**

**ЭНЕРГИ ПЕРЕКЕТЛЕССИ ТАТА ЭНЕРГЕТИКА ТУХӐҪЛӐХНЕ ӲСТЕРЕССИ ҪИНЧЕН" САККУННЕ УЛШӐНУСЕМ КӖРТЕССИ ҪИНЧЕН**

*Чӑваш Республикин Патшалӑх Канашӗ*

*2018 ҫулхи авӑн уйӑхӗн 14-мӗшӗнче*

*йышӑннӑ*

**1 статья**

Чӑваш Республикин "Чӑваш Республикин территорийӗнче энерги перекетлесси тата энергетика тухӑҫлӑхне ӳстересси ҫинчен" 2011 ҫулхи ҫу уйӑхӗн 30-мӗшӗнчи 29 №-лӗ саккунне (Чӑваш Республикин Патшалӑх Канашӗн ведо­моҫӗсем, 2011, 90 №; "Республика" хаҫат, 2012, юпа уйӑхӗн   
5-мӗшӗ; Чӑваш Республикин Саккунӗсен пуххи, 2014, 5 №) ҫакӑн пек улшӑнусем кӗртес:

1) 3 статьяра:

а) 3-мӗш пайӑн 3-мӗш пунктне ҫакӑн пек ҫырса хурас:

"3) Чӑваш Республикин патшалӑх власть органӗсем тата Чӑваш Республикин патшалӑх учрежденийӗсем энерги перекетлес тата энергетика тухӑҫлӑхне ӳстерес енӗпе патшалӑх информаци тытӑмне йӗркелеме тата ӗҫ-хӗлне тивӗҫтерме полномочи панӑ федерацин ӗҫ тӑвакан власть органне энергетика ресурсӗсемпе усӑ курни ҫинчен калакан декларацисене федерацин ӗҫ тӑвакан влаҫӗн полномочиллӗ органӗ палӑртнӑ йӗркепе тӑратассине йӗркелесси;";

ӑ) ҫакӑн пек ҫырса 4-мӗш пай хушса хурас:

"4. Ҫак статьян 3-мӗш пайӗн 6-мӗш пункчӗпе пӑхса хӑварнӑ полномочисене энерги перекетлес тата энергетика тухӑҫлӑхне ӳстерес енӗпе Чӑваш Республикин ӗҫ тӑвакан влаҫӗн полномочиллӗ органӗн йышӑнӑвне тӗпе хурса полномочиллӗ органа пӑхӑнса тӑракан патшалӑх (бюджет е автономлӑ) уч­реж­денийӗ – унӑн ӗҫ-хӗлӗн шутне энерги перекетлес тата энергетика тухӑҫ­лӑхне ӳстерес енӗпе тумалли ӗҫсене информаципе тивӗҫтерес ӗҫ кӗрет – пурнӑҫлама пултарать.";

2) 4 статьян 4-мӗш пайӗнче "Чӑваш Республикин социаллӑ пурнӑҫпа экономика аталанӑвӗн программинче, Чӑваш Республикин патшалӑх программисенче" сӑмахсене "Чӑваш Республикин патшалӑх программисенче" сӑмахсемпе улӑштарас;

3) 7 статьян 2-мӗш пайӗн пӗрремӗш абзацне "Чӑваш Республикин ӗҫ тӑвакан власть органӗсен" сӑмахсем хыҫҫӑн "тата (е) вӗсене пӑхӑнса тӑракан патшалӑх (бюджет е автономлӑ) учрежденийӗсен" сӑмахсем хушса хурас.

**2 статья**

1. Ҫак Саккун, ҫак Саккунӑн 1 статйин 1-мӗш пункчӗн "а" ҫум пункчӗ­сӗр пуҫне, ӑна официаллӑ йӗркепе пичетлесе кӑларнӑ кун хыҫҫӑн вунӑ кун иртсен вӑя кӗрет.

2. Ҫак Саккунӑн 1 статйин 1-мӗш пункчӗн "а" ҫум пункчӗ 2019 ҫулхи кӑрлач уйӑхӗн 16-мӗшӗнчен пуҫласа вӑя кӗрет.

|  |  |
| --- | --- |
| Чӑваш Республикин  Пуҫлӑхӗ | М. Игнатьев |

Шупашкар хули